sinarproject/legisdata huggingface dataset:
Pertanyaan 188: KESIHATAN MENTAL
Dewan Undangan Negeri: selangor, Tahun 2020, Sesi 2
Pertanyaan oleh: Y.B. PUAN LIM YI WEI (N35 KAMPUNG TUNKU)
Jawapan oleh: Y.A.B. Dato' Menteri Besar

Y.B. PUAN LIM YI WEI

Nyatakan bilangan temu janji yang diaturkan melalui laman sesawang aturan Temu janji Perkhidmatan Kaunseling (e-psy) Negeri Selangor sejak bulan Januari 2020.

Berapakah bilangan Sukarelawan Kaunselor yang telah berdaftar di Lembaga Kaunselor Malaysia (LKM)?

Y.A.B. Dato' Menteri Besar

a) Bilangan Temujanji yang telah diaturkan melalui laman sesawang aturan Temujanji Perkhidmatan Kaunseling (E-Psy) bermula Januari adalah seramai 32 orang klien (6 lelaki, 26 perempuan)

Bilangan keseluruhan klien yang mendapatkan khidmat kaunseling adalah seramai 155 orang, ini adalah jumlah klien yang hadir termasuk

Sesi sukarela (temujanji melalui Panggilan Telefon, Whatsapp dan FB) • Sesi sukarela (walk-in) • Klien dirujuk • Klien atas talian

Manakala jumlah keseluruhan sesi yang telah dijalankan bermula bulan Januari sehingga Jun 2020 adalah sebanyak 289 sesi.

b) Sehingga Jun 2020 Pentadbiran Kerajaan Negeri Selangor telah melantik seramai 32 orang Kaunselor secara sambilan dan berkhidmat mengikut sistem penggiliran. Kesemua Kaunselor di Pusat Kaunseling Selangor adalah Kaunselor Berdaftar dengan Lembaga Kaunselor Malaysia (LKM).